《献衷心》
清代·陆求可

叹沧洲行客，虚掷年华。飘泊处，似杨花。听墙头短笛，城上悲笳。

离前事，追记得，泪如麻。

湘水岸，玉人家。梦魂也畏道涂赊。问何时纨扇，远饷秦嘉。

眉欲锁，肠欲结，向谁嗟。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。